CELEX: 62008CN0097
Language: fi
Date: 2008-03-03 00:00:00
Title: Asia C-97/08 P: Valitus, jonka Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV ovat tehneet 3.3.2008 yhteisöjen ensimmäisen oikeusasteen tuomioistuimen (toinen jaosto) asiassa T-112/05, Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV v. Euroopan yhteisöjen komissio, 12.12.2007 antamasta tuomiosta

24.5.2008   
            
            
               FI
            
            
               Euroopan unionin virallinen lehti
            
            
               C 128/22
            
         Valitus, jonka Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV ovat tehneet 3.3.2008 yhteisöjen ensimmäisen oikeusasteen tuomioistuimen (toinen jaosto) asiassa T-112/05, Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV v. Euroopan yhteisöjen komissio, 12.12.2007 antamasta tuomiosta
   (Asia C-97/08 P)
   (2008/C 128/38)
   Oikeudenkäyntikieli: englanti
   Asianosaiset
   
      Valittajat: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV (edustajat: advocaat C. Swaak, avocat M. van der Woude ja avvocato M. Mollica)
   
      Muu osapuoli: Euroopan yhteisöjen komissio
   Vaatimukset
   Valittajat vaativat, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-112/05 12.12.2007 antaman tuomion sikäli kuin siinä hylättiin kanneperuste, joka koski sitä, että Akzo Nobel NV:n katsottiin virheellisesti olevan yhteisvastuussa kilpailusääntöjen rikkomisesta
            
         
               —
            
            
               kumoaa riidanalaisen päätöksen sikäli kuin Akzo Nobel NV oli sen mukaan vastuussa kilpailusääntöjen rikkomisesta
            
         
               —
            
            
               velvoittaa komission korvaamaan tähän valitukseen liittyvät kulut sekä ensimmäisen oikeusasteen tuomioistuimessa käytyyn menettelyyn liittyvät kulut sikäli kuin ne koskevat tässä valituksessa esitettyä perustetta.
            
         Oikeudelliset perusteet ja pääasialliset perustelut
   Valittajat katsovat, että ensimmäisen oikeusasteen tuomioistuin sovelsi virheellisesti EY 81 artiklassa ja asetuksen 1/2003 (1) 23 artiklan 2 kohdassa tarkoitetun ”yrityksen” käsitettä, sellaisena kuin yhteisöjen tuomioistuin on sitä tulkinnut oikeuskäytännössään, joka koskee sitä, että emoyhtiön katsotaan olevan vastuussa tytäryhtiön kilpailusääntöjen vastaisesta käyttäytymisestä.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).